**Κόνιτσα 31/1/2020**

**ΔΕΛΤΙΟ ΤΥΠΟΥ**

Σύσκεψη για την Ιόνια Οδό στο Γραφείο του Προέδρου της Βουλής

 Τη Δευτέρα 27 Ιανουαρίου 2020 o Δήμαρχος Κόνιτσας κ. Νικόλαος Εξάρχου παρευρέθηκε στη σύσκεψη για την Ιόνια Οδό και την ολοκλήρωση του οδικού άξονα στο τμήμα από Γιάννενα έως Κακαβιά, που πραγματοποιήθηκε στο γραφείο του Προέδρου της Βουλής κ. Κωνσταντίνου Τασούλα, με τη συμμετοχή του Υπουργού Υποδομών - Μεταφορών κ. Κωνσταντίνου Αχ. Καραμανλή, του Περιφερειάρχη Ηπείρου κ. Αλέξανδρου Καχριμάνη, Βουλευτών και Δημάρχων του Νομού.

Ο Δήμαρχος έθεσε το θέμα της μελέτης της Εθνικής Οδού Καλπάκι – Κόνιτσα, για το οποίο ο παριστάμενος τέως Υπουργός κ. Σταύρος Καλογιάννης ανέφερε ότι η διαδικασία μελέτης ξεκίνησε προ ετών. Επιπλέον, έθεσε το θέμα και του επαρχιακού δικτύου και εκείνο της βελτίωσης του οδικού δικτύου Κόνιτσα – Νεάπολη, για το οποίο ο Περιφερειάρχης Ηπείρου δείχνει πραγματικό ενδιαφέρον και καταβάλει ιδιαίτερες προσπάθειες. Για όλα τα παραπάνω θα αποσταλεί και επιστολή στον Υπουργό κ. Καραμανλή.

 Από το Γραφείο Δημάρχου